SET ปิดลบ 14 จุด เซ่นแรงขายหุ้นอิเล็กฯ – BOJ คุมเข้มนโยบายการเงิน
SET ปิดลบ 14 จุด รับแรงขายหุ้นอิเล็ก โดยเฉพาะ DELTA รวมถึงรับผลกระทบจากจากการที่ธนาคารกลางญี่ปุ่น ออกมาส่งสัญญาณเข้มงวดนโยบายการเงิน สำหรับแนวโน้มตลาดหุ้นไทยในวันพรุ่งนี้ยังมีโอกาสรีบาวด์หลังดัชนีลงไปในระดับหนึ่ง โดยให้แนวต้าน 1,610-1,615 จุด แนวรับ 1,590-1,595 จุด
SET ปิดลบ 14 จุด รับแรงขายหุ้นอิเล็ก โดยเฉพาะ DELTA รวมถึงรับผลกระทบจากจากการที่ธนาคารกลางญี่ปุ่น ออกมาส่งสัญญาณเข้มงวดนโยบายการเงิน สำหรับแนวโน้มตลาดหุ้นไทยในวันพรุ่งนี้ยังมีโอกาสรีบาวด์หลังดัชนีลงไปในระดับหนึ่ง โดยให้แนวต้าน 1,610-1,615 จุด แนวรับ 1,590-1,595 จุด
20 ธ.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ปรับตัวลดลงตามตลาดหุ้นต่างประเทศ นอกเหนือจากความกังวลภาวะเศรษฐกิจถดถอยของสหรัฐและยุโรป รวมถึงภาพรวมการชะลอตัวเศรษฐกิจโลกในปีหน้าแล้ว ยังมีแรงกดดันจากการเดินหน้าขึ้นอัตราดอกเบี้ยต่อของธนาคารกลางในประเทศพัฒนาแล้ว
ขณะที่ล่าสุดวันนี้ได้รับแรงกดดันเพิ่มเติมจากการที่ธนาคารกลางญี่ปุ่น (BOJ) ออกมาส่งสัญญาณเข้มงวดนโยบายการเงิน ส่งผลกดดันตลาดหุ้น แม้ว่าวันนี้จะมีปัจจัยบวกในประเทศจากการเคาะมาตรการของขวัญปีใหม่มากระตุ้นเศรษฐกิจในปีหน้า แต่ไม่สามารถหนุนตลาดหุ้นได้มากนัก
สำหรับแนวโน้มตลาดหุ้นไทยในวันพรุ่งนี้ยังมีโอกาสรีบาวด์หลังดัชนีลงไปในระดับหนึ่งและรับข่าวปัจจัยลบไปค่อนข้างมากแล้ว จึงมองว่าอาจดีดกลับมาระยะสั้นได้ ให้แนวต้าน 1,610-1,615 จุด แนวรับ 1,590-1,595 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SM มูลค่าการซื้อขาย 3,051.14 ล้านบาท ปิดที่ 2.20 บาท เพิ่มขึ้น 0.16 บาท
PTTEP มูลค่าการซื้อขาย 2,175.04 ล้านบาท ปิดที่ 166.50 บาท เพิ่มขึ้น 0.50 บาท
PTT มูลค่าการซื้อขาย 1,516.84 ล้านบาท ปิดที่ 31.25 บาท ราคาไม่เปลี่ยนแปลง
DELTA มูลค่าการซื้อขาย 1,469.078ล้านบาท ปิดที่ 662.00 บาท ลดลง 22.00 บาท
CPALL มูลค่าการซื้อขาย 1,398.23 ล้านบาท ปิดที่ 65.25 บาท ลดลง 0.75 บาท